אקי אבני

יצחק (אקי) אבני (נולד ב-27 באפריל 1967) הוא שחקן ומנחה טלוויזיה ישראלי. זוכה פרס אופיר לשחקן הראשי הטוב ביותר. אבני נולד וגדל ברחובות להורים שעלו מטורקיה. לפני גיוסו לצה"ל, הספיק לדגמן לכמה חברות אופנה. שירת בחיל האוויר. לאחר שירותו הצבאי, הצטרף אבני לצוות בידור במלון באילת, וכעבור שנה יצר את התוכנית "עושים גלים" יחד עם דידי הררי. בהמשך, למד בסטודיו למשחק של יורם לוינשטיין. בין השנים 1990–1993 הנחה את תוכנית הנוער "תוססס" בערוץ הראשון. בשנת 1992 כיכב בסרטו המוזיקלי של אורי ברבש "ללקק ת'תות", לצד אורי בנאי. באותה השנה שיחק בסרט "נערי החוף", וכן שיחק בתפקיד דרמטי של צעיר הומוסקסואל בסרט "חסד מופלא" של הבמאי עמוס גוטמן. בשנת 1994, עם הקמת הערוץ השני, הנחה את תוכנית ההיכרויות "סטוץ" ואת השעשועון "פחות או יותר". בשנת 1995 הנחה את תחרות הקדם אירוויזיון יחד עם מיכאלה ברקו, השתתף בסרט "שחקנים" לצד שמוליק סגל, במחזמר "גריז" לצד צביקה הדר והשתתף בהצגה "סיפור הפרברים" לצד נועה תשבי. עוד הופיע אבני ב-"המפקח בא" של תיאטרון הקאמרי ובהצגה ״רומיאו ויוליה" עם הקבוצה של רינה ירושלמי בתיאטרון השייקספירי המלכותי שבלונדון. בשנת 1998 השתתף בסדרה "טירונות" בה גילם את עידו, מפקד פלוגה בחטיבת גבעתי. על משחקו ב-"טירונות" זכה אבני במספר פרסים וביניהם: שחקן השנה בטלוויזיה, ופרסי מסך הזהב על משחק דרמטי בשנים 2000–2001. במקביל למשחקו בסדרה, בין השנים 1998–1999 הנחה את תוכנית הטלוויזיה "המבצר" לצד סיגל שחמון. לקראת סוף 1998 השתתף בתפקיד הראשי במחזמר המבוסס על סדרת הספרים של יגאל מוסינזון "חסמבה". שם גילם את דמותו של ירון זהבי, מפקד חסמבה, לצדה של סנדי בר אשר גילמה את דמותה של תמר היפה. ב-1999 הנחה את תחרות היופי הבינלאומית Mrs. World שנערכה בתיאטרון ירושלים. בשנת 2000 השתתף בסרטו של מרק רוזנבאום "הבולשת חוקרת" לצד משה איבגי והיה מועמד לפרס אופיר לשחקן המשנה הטוב ביותר. באותה שנה גם שיחק אבני את הדמות הראשית בסרטו של יוסף סידר "ההסדר" לצד טינקרבל ועידן אלתרמן. בסרט שיחק את דמותו של מנחם, מפקד פלוגה בחטיבת הצנחנים הנקלע לפרשיית טרור יהודי. הסרט זכה בחמישה פרסי אופיר, בהם פרס השחקן הראשי עבור אבני. באותה שנה ניצח בפסטיבל הזמר, ביחד עם הזמרת חיה סמיר, עם השיר "תפילת האור". באותה תקופה השתתף בהצגה "המתנקשים" בתיאטרון בית לסין, והנחה פעמיים את טקס מלכת היופי ואת ספיישל יום העצמאות בערוץ השני. בשנת 2001 עבר להתגורר בלוס אנג'לס יחד עם אשתו הטרייה סנדי בר במטרה לפתח קריירת משחק בארצות הברית במקביל לקריירה המצליחה בישראל. במהלך שהותו בלוס אנג'לס הספיק להשתתף בתפקיד אורח בסדרות האמריקאיות "24" בתפקיד מחבל ממוצא ערבי, בסדרה "ג'אג" בתפקיד סוכן כפול ממוצא ערבי שעובד עם האמריקאים והעיראקים, בסדרת המתח "היחידה" בתור קצין בצה"ל, בסדרת הדרמה "האף" (Huff) בתפקיד מדריך קרב מגע ישראלי בשם ארי ובסדרה "Stand Off" כרופא ישראלי. אבני חזר מלוס אנג'לס לארץ כדי להשתתף בסרטו של מנחם גולן "השיבה מהודו" (2002) לצד ריקי גל ואסי דיין. בנוסף דגמן לצד אילנה ברקוביץ' למותג האופנה "גולף" בשנת 2003, הנחה את תוכנית המציאות "קחי אותי שרון" (2003), השתתף בקמפיין של מעדן החלב "מילקי" ביחד עם סנדי (2004), והנחה את התחרות "את המודל". הוא השתתף בסרטו של עמוס גיתאי "אזור חופשי" (2005) לצד נטלי פורטמן וחנה לסלאו, ובסרט הדוקומנטרי "טיסת החלומות" (2005). כן השתתף בסרט "מלח הארץ" (2006) לצד ליאור אשכנזי. בשנים 2006–2008 כיכב בסדרה הישראלית "אולי הפעם". ב-2008 שיחק בסרט ההוליוודי "החבר החדש של אמא שלי", לצד אנטוניו בנדרס. ב-2009 השתתף במופע המוזיקלי "מלחמת העולמות" בגרסתו הישראלית. בשנת 2010 חזר אבני למרקע עם תפקיד בסדרת הנוער "חסמבה דור 3", והשתתף בעונה השישית של "רוקדים עם כוכבים". בהמשך אף הנחה את קדם אירוויזיון 2011 לצד שירי מימון. בשנת 2011 הוא כיכב בתיאטרון הקאמרי במחזמר "לילה לא שקט" המבוסס על שיריו של שלמה ארצי, במחזה "בעל למופת" מאת יהושע סובול, בהצגה "פרוסט / ניקסון" לצד עודד תאומי (ועל תפקידו כדייוויד פרוסט זכה בשבחים גדולים מצד המבקרים) ובמחזמר "קברט". בשנת 2012 אבני החל להשתתף בסדרת הנוער "יומני החופש הגדול" בערוץ דיסני. בשנת 2013 החל להגיש יחד עם הילה נחשון את התוכנית "סדר יום חדש" המשודרת בערוץ 10. ב-2014 החל לגלם את דמותו של דן גאלאגר בהצגה "חיזור גורלי" של תיאטרון הבימה על בסיס הסרט המפורסם והופיע בעונה החמישית של סדרת הנוער הפופולרית "גאליס". בתחילת 2015 השתתף אבני כקריין בסדרה של קונצרטים עם התזמורת הפילהרמונית הישראלית, בניצוחו של מנפרד הונק, עם הרקוויאם 626 של מוצרט. במקביל שיחק בתיאטרון הבימה, במחזמר "אויטה" לצד שירי מיימון. ב-2016 אבני שיחק בסדרת המתח "המדרשה" בערוץ 2 של רשת. ב-2016 הוקרן לראשונה סרט הקולנוע הישראלי "ילדי הסתיו" בכיכובו. ב-2017 השתתף בעונה השישית של סדרת הנוער "ראש גדול" בתור אבא של אחת הדמויות הראשיות, עוד בתיאטרון הבימה בהצגה "שייקספיר מאוהב" בתפקיד כריסטופר מארלו, ושיחק בתיאטרון הבימה במחזה "סיפור אהבה בשלושה פרקים" מאת הארווי פירסטיין. באותה שנה השתתף בסרטה של מיכל בת-אדם "הדרך לאן". ב-2018 השתתף בסדרה "יש לה את זה" ששודרה ב-"קשת", בתור רפאל הסטייליסיט, בהצגה "אמא מאוהבת" לצד חנה לסלאו. ב-2019 יצא לאקרנים הסרט "פיניטה לה קומדיה", בו הופיע בתפקיד ראשי, לצד אסי דיין. ב-2021 השתתף בסדרה ״מקיף מילאנו״, ששודרה בכאן 11 בתור רפאל אוזן. באותה שנה יצא לאקרנים הסרט "פול ספיד", בו גילם את ארנון. ב-2022 גילם את תפקיד הרב הצבאי הראשי בסדרה ״שישו ושמחו״, ששודרה בכאן 11. ב-2023 גילם את ריקרדו כהן במחזמר "מרי לו", ובאותה שנה נבחר להנחות יחד עם מורן אטיאס את טקס הדלקת המשואות ביום העצמאות ה-75 למדינה במאי 2023 יצא לאקרנים סרטו הראשון כבמאי, "כולם מחכים רק לי" בו הוא מככב בתפקיד הראשי כמפיק אגדי שזכה בפסטיבל קאן, המגלה את דעתם האמיתית של אנשי עליו באמצעות מצלמות נסתרות שהתקין ברחבי ביתו. בנוסף גילם את ארי בסדרה 4:20 בעל חברת היגאה. בספטמבר 2023 התארח באחד הפרקים של תוכנית האירוח "ארוחה של החיים" ששודרה בכאן 11. בסוף שנות התשעים היה בזוגיות עם הדוגמנית סנדי בר, אותה הכיר במחזמר "חסמבה" בחנוכה 1998. השניים התחתנו ב-1 במרץ 2001. בנובמבר 2004 נולד בנם בלוס אנג'לס. בשנת 2008 חזרו בר ואבני מארצות הברית לישראל, ונפרדו. אבני ובר אף כיכבו לאחר מכן בפרסומות של "מילקי" בתפקיד זוג בהליך גירושים. ביוני 2014 נישא אבני לניקול מילר, בריטית שעלתה לישראל בגיל 12 ועובדת כמעצבת אופנה. לשניים, המתגוררים בהרצליה, שתי בנות. 1999 – פרס מסך הזהב ("טירונות") 2000 – פרס מסך הזהב 2001 – פרס מסך הזהב 2001 – פרס אופיר ("ההסדר") אתר האינטרנט הרשמי של אקי אבני אקי אבני, ברשת החברתית פייסבוק אקי אבני, ברשת החברתית אינסטגרם אקי אבני, במיזם "אישים" לתיעוד היצירה הישראלית אקי אבני, במסד הנתונים הקולנועיים IMDb (באנגלית) אקי אבני, באתר "אידיבי", מאגר הידע העברי לקולנוע ישראלי ועולמי אקי אבני, באתר ספר הקולנוע הישראלי אקי אבני, באתר AllMovie (באנגלית) אקי אבני, במסד הנתונים הקולנועיים KinoPoisk (ברוסית) אקי אבני, באתר MusicBrainz (באנגלית) אקי אבני, בארכיון הבימה אקי אבני, באתר ארכיון הסרטים הישראלי בסינמטק ירושלים אלון הדר, טירונות: אקי אבני חוזר לתאטרון. ראיון, באתר nrg‏, 25 באוקטובר 2011 ליאת רון, ‏אקי אבני: "יש דברים שלא עושים בשביל כסף כמו 'האח הגדול'", באתר גלובס, 23 בנובמבר 2013 יעקב בר-און, ‏לא שולל לחזור להוליווד: אקי אבני פותח פרק ב', באתר מעריב השבוע, 17 באוקטובר 2014 טל לוין, עכבר העיר אונליין, אקי אבני: "אני יותר מוכן לאבהות עכשיו", באתר הארץ, 31 באוקטובר 2014 רן בוקר, אבני: "חיילים התגייסו לגבעתי בגלל טירונות", באתר ynet, 12 במאי 2015 אדם סרור‏, אקי אבני: "מעולם לא שיחקתי גופה", באתר וואלה, 16 בפברואר 2017 יעקב בר-און, ‏הצדעה למ"פ עידו: התחנות המשמעותיות בקריירה של אקי אבני, באתר מעריב אונליין, 4 ביוני 2017 נדב שהרבני, אקי אבני: "הגוף שלי זה המפעל שלי ואני חייב לתחזק אותו", באתר ynet, 7 ביולי 2021 לירון שמם, ‏אנחנו פה לקדנציה אחת. לא צריך לבזבז את החיים על משברים, באתר ‏מאקו‏, 19 בינואר 2023 מורן שריר, אם כבר, אז כבר, באתר nana10‏, 20 באוקטובר 2003 תמי זילברג, לאבד את הראש באילת, מעריב, 5 בספטמבר 1988 אושרה שוורץ, סרט ישראלי / כמו בשחמט, חדשות, 13 בדצמבר 1992 מאיר שניצר, סרט / תשובה עבוית גאה - "נערי החוף", חדשות, 18 במרץ 1992 ג. עיטור, השניים של עמוס גוטמן - בעוד שבוע יצלם את "חסד מופלא" ובינואר יתחיל בהכנות ל״זרים בלילה, חדשות, 18 בנובמבר 1991 אביחי בקר, הברבשים חוזרים לצבא, הארץ, ‏16 באפריל 1998, כפי שהועלה באתר פרש אביבה קרול, ‏טירונות ב-3 מיליון שקל, באתר גלובס, 2 באפריל 1998 אביבה קרול, ‏"מסך הזהב" פרץ את מחסום החדשות, באתר גלובס, 1 בנובמבר 2000 אביבה קרול, ‏"מסך הזהב" רשם רייטינג של 19.9%, באתר גלובס, 31 באוקטובר 2001 אביבה קרול, ‏"מסע עולמי" ו"המבצר" - במרכז שידורי הקיץ של טלעד, באתר גלובס, 9 במאי 1999 נסים דיין, ‏אבל כבוד הרב, הבחור מאוהב, באתר גלובס, 29 בנובמבר 2000 יעקב בר-און, ‏איפה הם היום עם חיה סמיר: "תמיד היה עליי עול של "זמרת השלום"", באתר מעריב אונליין, 30 ביולי 2018 אביבה קרול, ‏עוד ישראלי ב-"24", באתר גלובס, 20 בנובמבר 2003 לגרש את שרון, באתר גלובס, 14 בספטמבר 2003 שירות גלובס, ‏קמפיין חדש למילקי בכיכובם של אקי אבני וסנדי בר, באתר גלובס, 2 במרץ 2005 אמיר זוהר, נכנס חזק לתפקיד, באתר הארץ, 5 ביולי 2006 מרב יודילוביץ', אקי אבני מחזיר מלחמה, באתר ynet, 13 ביולי 2009 טל פרי, ‏אקי אבני בתפקיד שלמה ארצי במחזמר החדש "לילה לא שקט", באתר גלובס, 16 בפברואר 2010 טל פרי, ‏הדרך אל היושר: על המחזה החדש "בעל למופת" בתיאטרון הקאמרי, באתר גלובס, 20 באפריל 2011 טל אימגור, עכבר העיר, חדשות הבמה: האם אקי אבני הוא בעל למופת?, באתר הארץ, 2 בינואר 2011 גילי איזיקוביץ, יומני החופש הגדול: נשיקה ראשונה בפרק 14, באתר הארץ, 4 בנובמבר 2012 טל לוין, אקי אבני: "אני יותר מוכן לאבהות עכשיו", באתר הארץ, 31 באוקטובר 2014 אקי אבני חוזר לעולם הילדים, באתר וואלה, 29 באוקטובר 2014 חגי חיטרון, סיפור של אכזבה, באתר הארץ, 17 בינואר 2015 ביקורות: מיכאל הנדלזלץ, "אוויטה": אשת המנהיג, באתר הארץ, 9 באוקטובר 2015 טל לוין, עכבר העיר, "אוויטה": קצת חוצפה וקצת אבק כוכבים, באתר הארץ, 9 באוקטובר 2015 אורי קליין, אורי קליין מבקש: אל תלכו לסרט שמבזה את זכרו של אסי דיין, באתר הארץ, 30 באפריל 2019 בן בירון בראודה‏, אתה עוד תגלה את העולם: "מקיף מילאנו" גורמת לסדרות הנוער מפעם להיראות מיושנות, באתר וואלה, 3 במאי 2021 ניב הדס, לא חשבתי שאתאהב במחזמר על צה"ל. ואז באה "שישו ושמחו", באתר הארץ, 28 ביולי 2022 שירות גלובס, ‏אקי וסנדי חובקים, באתר גלובס, 3 בנובמבר 2004 ענת ביין-לובוביץ', ‏מדברים על אקי וסנדי: הפרסומת למילקי בראש הטבלה, באתר גלובס, 9 באוגוסט 2009 שי ארזואן‏, אהבה תוססת: אקי אבני התחתן, באתר וואלה, 9 ביוני 2014